CELEX: 62007CA0426
Language: sk
Date: 2008-07-17 00:00:00
Title: Vec C-426/07: Rozsudok Súdneho dvora (prvá komora) zo 17. júla 2008 (návrh na začatie prejudiciálneho konania, ktorý podal Wojewódzki Sąd Administracyjny w Białymstoku – Poľská republika) – Dariusz Krawczyński/Dyrektor Izby Celnej w Białymstoku (Vnútroštátne dane — Daň z motorových vozidiel — Spotrebná daň — Ojazdené vozidlá — Dovoz)

30.8.2008   
            
            
               SK
            
            
               Úradný vestník Európskej únie
            
            
               C 223/16
            
         Rozsudok Súdneho dvora (prvá komora) zo 17. júla 2008 (návrh na začatie prejudiciálneho konania, ktorý podal Wojewódzki Sąd Administracyjny w Białymstoku – Poľská republika) – Dariusz Krawczyński/Dyrektor Izby Celnej w Białymstoku
   (Vec C-426/07) (1)
   
   (Vnútroštátne dane - Daň z motorových vozidiel - Spotrebná daň - Ojazdené vozidlá - Dovoz)
   (2008/C 223/26)
   Jazyk konania: poľština
   Vnútroštátny súd, ktorý podal návrh na začatie prejudiciálneho konania
   Wojewódzki Sąd Administracyjny w Białymstoku
   Účastníci konania pred vnútroštátnym súdom
   
      Žalobca: Dariusz Krawczyński
   
      Žalovaný: Dyrektor Izby Celnej w Białymstoku
   Predmet veci
   Návrh na začatie prejudiciálneho konania – Wojewódzki Sąd Administracyjny w Białymstoku – Výklad článku 90 ES a článku 33 ods. 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) – Vnútroštátna právna úprava spotrebnej dane, ktorej podlieha každý predaj osobného automobilu pred jeho prvou registráciou v tuzemsku
   Výrok rozsudku
   
               1.
            
            
               Článok 33 ods. 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 91/680/EHS zo 16. decembra 1991 sa má vykladať v tom zmysle, že nebráni spotrebnej dani, akou je daň stanovená v Poľsku v zákone o spotrebnej dani (ustawa o podatku akcyzowym) z 23. januára 2004, ktorá sa vzťahuje na akýkoľvek predaj motorových vozidiel pred ich prvou registráciou v tuzemsku.
            
         
               2.
            
            
               Článok 90 prvý odsek ES sa má vykladať v tom zmysle, že bráni spotrebnej dani, akej sa týka vec sama, ak daň vzťahujúca sa na predaj pred prvou registráciou, týkajúci sa ojazdených vozidiel dovezených z iného členského štátu presahuje zostatkovú sumu tej istej dane, zahrnutú v peňažnej hodnote podobných vozidiel, ktoré boli zaregistrované predtým v členskom štáte, ktorý uložil túto daň. Prináleží vnútroštátnemu súdu, aby preskúmal, či právna úprava, o ktorú ide vo veci samej a najmä uplatňovanie článku 7 nariadenia ministerstva financií z 22. apríla 2004 o znížení sadzby spotrebnej dane (rozporządzenie Ministra Finansów w sprawie obniżenia stawek podatku akcyzowego) má takýto dôsledok.
            
         
      (1)  Ú. v. EÚ C 283, 24.11.2007.